OpenLLM-France/wikimedia huggingface dataset:
# Laghnimyine

Laghnimyine (àrab الغليميين) és una comuna rural de la província de Berrechid de la regió de Casablanca-Settat. Segons el cens de 2014 tenia una població total de 17.513 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Baasisme

El baasisme és una ideologia política panarabista, que està basada en les idees del Partit Baas iraquià i sirià. La ideologia baasista es basa oficialment en les teories de Zaki al-Arsuzi (d'acord amb la facció pro-siriana del moviment baasista), Michel Aflaq i Salah al-Din al-Bitar.

## Ideologia política

La ideologia baasista és una barreja de socialisme, nacionalisme àrab i panarabisme. El baasisme és un generalment un moviment polític laic, i la seva inclinació política és notablement diferent de la ideologia fonamentalista que promouen els altres governs àrabs de la regió, ja que aquests règims són generalment favorables al fonamentalisme islàmic i són partidaris d'un govern teocràtic.

## Història del baasisme

Els orígens de baasisme van començar amb el pensament polític desenvolupat per Zaki al-Arsuzi i Michel Aflaq. Malgrat això, Aflaq, Bitar i Arsuzi mai van ser membres d'una mateixa organització, així i tot ells són considerats com els fundadors del baasisme. El més a prop que van arribar a ser membres de la mateixa organització va ser en 1939, quan els tres, juntament amb Michel Quzman, Shakir al-As i Ilyas Qandalaft, van intentar establir un partit polític panarabista. En 1970, Hafez al-Àssad va esdevenir el secretari general del Partit Baas de Síria.

## Formació del baasisme

Arsuzi va formar el Partit Baas Àrab el 1940, els seus punts de vista van influir a Michel Aflaq, qui en 1943, va fundar el Moviment Àrab Baas. Arsuzi inicialment no va cooperar amb el moviment d'Aflaq. Arsuzi desconfiava de les veritables intencions del Moviment Àrab Baas, car creia que aquesta organització formava part d'una gran conspiració mundial sionista imperialista, que tenia com a objectiu evitar la influència del panarabisme sobre les nacions àrabs, i així evitar la creació d'un moviment panarabista autèntic. En 1947, el Moviment Àrab Baas va celebrar el seu primer congrés, i aleshores va anomenar-se Partit Baas Àrab i Socialista.

## Referències

* ↑ Perthes, Volker. The Political Economy of Syria Under Asad. I.B. Tauris, 1997, p. 140. ISBN 1-86064-192-X.
* ↑ Perthes, Volker. The Current digest of the Soviet Press. 26. American Association for the Advancement of Slavic Studies, 1974, p. 4–5.
# Mercè Foz Val

Mercè Foz Val (Barcelona, 1950) és una jugadora de tennis de taula catalana.
Es formà amb la seva germana bessona Montserrat al Grup Barna, amb el qual, posteriorment, aconseguí el campionat estatal per equips (1969). A nivell individual, es proclamà campiona d'Espanya (1967) i aconseguí tres subcampionats de forma consecutiva (1968, 1969, 1970). Fent parella amb la seva germana, guanyà tres Campionat d'Espanya de dobles de forma consecutiva (1968, 1969, 1970), i aconseguí un quart títol fent parella amb Montserrat Sanahuja (1970). També es proclama tres vegades campiona d'Espanya de dobles mixtes (1969, 1970, 1973, fent parella amb Jordi Palés). A nivell provincial, aconseguí sis campionats de Barcelona, dos en dobles (1969, 1978), quatre en dobles mixtos (1970, 1972, 1973, 1974, fent parella amb Jordi Palés) i per equips. Internacional amb la selecció espanyola, participà al Campionat d'Europa de 1968 i del Món de 1969. Entre d'altres reconeixement, rebé el premi Sant Martí de plata juntament amb la seva germana, en la modalitat individual als 8ns Premis Sant Martí 1970.

## Referències

* ↑ «Mercè Foz Val». Enciclopèdia de l'esport català. Barcelona: Grup Enciclopèdia Catalana.
* ↑ «Sant Martí - Distincions i reconeixements». Ajuntament de Barcelona, 16-03-2018. [Consulta: 1r febrer 2023].
# Rafael Hernández Herrero

Esteban Rafael Hernández Herrero, més conegut com a Rafael Hernández (Madrid, Espanya, 3 d'agost de 1928 - Madrid, 7 de novembre de 1997), va ser un actor espanyol. Va aparèixer en 200 pel·lícules entre 1956 i 1994.

## Biografia

Rafael Hernández va néixer a Madrid, fill d'Isidro Hernández i de Josefa Herrero. Era motorista de la policia municipal, quan la casualitat va fer que intervingués en la pel·lícula Manolo, guardia urbano, produïda en 1956, protagonitzada per Manolo Morán i Julia Caba Alba i dirigida per Rafael J. Salvia, que necessitava per al seu rodatge de la col·laboració del cos de policia. I aquí va entrar un jove Rafael, en aquell temps de 28 anys, realitzant una breu aparició exercint la seva professió en una de les escenes de la pel·lícula.
Els anys 90 suposen la seva retirada del cinema, per a dedicar-se esporàdicament a la televisió, apareixent en sèries de prestigi com La forja de un rebelde, Truhanes o Farmacia de guardia, i també a Lleno, por favor, Taller mecánico o El sexólogo. La seva última actuació va ser per a televisió en la sèrie Villarriba y Villabajo, l'any 1994. Per a la pantalla gran, la seva última pel·lícula va ser uns anys abans, en una comèdia titulada Los gusanos no llevan bufanda de Javier Elorrieta, el 1991 i tancant el cercle, interpretant el mateix paper amb el qual va començar, és a dir, motorista de la policia municipal, la seva professió. El 1993 va tornar al Cos de Policia Municipal i fou destinat a la Casa de Campo.

## Filmografia (selecció)

* Manolo, guardia urbano (1956)
* El hombre que viajaba despacito (1957)
* Los ángeles del volante (1957)
* El aprendiz de malo (1958)
* Las chicas de la cruz roja (1958)
* El día de los enamorados (1959)
* Los tramposos (1959)
* Un tipo de sangre (1960)
* Historia de una noche (1963)
* Jandro (1964)
* La cesta (1965)
* La chica de los anuncios (1968)
* La vida sigue igual (1969)
* Don Erre que erre (1970)
* Los días de Cabirio (1971)
* Una chica casi decente (1971)
* Murders in the Rue Morgue (1971)
* Los gallos de la madrugada (1971)
* Las señoritas de mala compañía (1973)
* Dick Turpin (1974)
* Réquiem por un empleado (1978)
* Miedo a salir de noche (1980)
* Es peligroso casarse a los 60 (1980)
* Verano azul, d'Antonio Mercero (1981)
* Queremos un hijo tuyo (1981)
* La colmena (1982)
* La tía de Carlos (1982)
* Las autonosuyas (1983)
* Una espía enamorada (1984)
* La Lola nos lleva al huerto (1984)
* El cura ya tiene hijo (1984)
* Capullito de alhelí (1986)
* ¡Biba la banda! (1987)
* ¡¡Esto sí se hace!! (1987)
* Hacienda somos casi todos (1988)
* El equipo Aahhgg (1989)

## Premis

Als Premis del Sindicat Nacional de l'Espectacle de 1969 va rebre el premi al millor actor secundari.

## Referències

* ↑ El museo de la Policía Municipal de Madrid, per Eloy J. Santos
* ↑ Rafael Hernández al facebook de l'Associació de Policia Municipal
* ↑ Félix Martialay El cine español durante el franquismo, p. 162-166

## Enllaços externs

* Fitxa de Rafael Hernández Herrero a ElDoblaje.
# Alhóndiga de Granaditas

L'Alhóndiga de las Granaditas és un edifici ubicat a la ciutat mexicana de Guanajuato construït a finals del segle xviii, en època del Virregnat de la Nova Espanya, com un centre d'intercanvi comercial i d'emmagatzematge de blat i altres productes agrícoles i de metalls valuosos. És especialment conegut per la massacre de lleialistes que s'hi havien refugiat al principi de la Guerra d'Independència de Mèxic.

## Referències

* ↑ van Young, Eric. Stormy Passage. Mexico from Colony to Republic, 1750–1850 (en anglès). Rowman & Littlefield Publishers, 2022, p. 127. ISBN 9781442209039.
# Tipai

Tipai (manipuri: Tuwai, probablement derivat de la paraula mizo Tuibar) és un riu de Mizoram que neix a les muntanyes Lushai i avança cap a Assam desaiguant al riu Barak en territori al sud del districte de Cachar prop del poble de Tipai-mukh situat a 24° 14′ N, 93° 03′ E﻿ / ﻿24.233°N,93.050°E﻿ / 24.233; 93.050, una població on se celebra un mercat comarcal.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Chela maassi

Chela maassi és una espècie de peix cipriniforme de la família dels ciprínids.

## Morfologia

Els mascles poden assolir els 4 cm de longitud total.

## Distribució geogràfica

Es troba a Indonèsia i Malàisia.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jos Jacobs

Jos Jacobs (Vosselaar, 28 de gener de 1953) és un ciclista belga, ja retirat, que fou professional entre 1973 i 1985. Durant la seva carrera esportiva aconseguí més de 50 victòries, destacant una etapa al Tour de França de 1979 i el Campionat nacional de ciclisme en carretera de 1980.

## Palmarès

* 1973
** 1r a la Volta a Limburg amateur i vencedor de 2 etapes
* 1974
** 1r al Gran Premi Gran Premi 1r de maig d'Hoboken
** 1r del Premi d'Heist-op-den-Berg
* 1975
** 1r al Gran Premi Gran Premi 1r de maig d'Hoboken
** 1r a l'Omloop van Midden-Brabant
** 1r a la Copa Sels
* 1976
** 1r a la Brussel·les-Ingooigem
** 1r al Gran Premi Gran Premi 1r de maig d'Hoboken
* 1977
** 1r al Gran Premi Pino Cerami
** Vencedor d'una etapa als Quatre dies de Dunkerque
* 1978
** 1r a la Nationale Sluitingsprijs
** 1r a l'Omloop Hageland-Zuiderkempen
** Vencedor d'una etapa a l'Étoile des Espoirs
* 1979
** 1r a la Copa Sels
** Vencedor de 2 etapes a la Volta a Suïssa
** Vencedor d'una etapa al Tour de França
** Vencedor d'una etapa a la Volta a Andalusia
* 1980
** Campió de Bèlgica en ruta
* 1981
** 1r a la Kuurne-Brussel·les-Kuurne
** 1r a la Rund um den Henninger-Turm
** Vencedor d'una etapa als Tres dies de La Panne
* 1982
** 1r a Le Samyn
* 1983
** Vencedor d'una etapa a la Volta a Andalusia
* 1984
** 1r a la Fletxa de Haspengouw

### Resultats al Tour de França

* 1979. 45è de la classificació general. Vencedor d'una etapa
* 1980. 60è de la classificació general
* 1981. 84è de la classificació general
* 1982. Abandona (17a etapa)
* 1985. 124è de la classificació general

### Resultats al Giro d'Itàlia

* 1978. No surt (16a etapa)
* 1983. 123è de la classificació general

## Referències

* ↑ «JACOBS Joseph "Jos"». [Consulta: 15 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Jozef JACOBS» (en italià). [Consulta: 15 novembre 2022].

## Enllaços externs

* Fitxa de Jos Jacobs a sitiodeciclismo.net
# Basilio María de Barral

El pare Basilio María de Barral (Ourense, 3 de novembre de 1901, Vigo, 25 de maig de 1992) va ser un missioner gallec que va viure al Delta Amacuro, en Veneçuela. Va ser un dels primers investigadors del warao.
Va arribar a Veneçuela en 1931. En 1939 va ser nomenat superior de la missió de Amacuro i en 1988 va tornar definitivament a Galícia.

## Obres

* Diccionario Warao-Español, Español-Warao (Caracas, 1957, 276 pp).
* Guarao Guarata, lo que cuentan los indios guaraos (Caracas, 1960, XXIV-351pp).
* Catecismo Católico Bilingüe, en lingua warao e castelá. (Caracas, 1960, 180pp).
* Karata Guarakitane Naminaki. (Aprendamos a leer). Cartilla warao-español (Caracas, 1961, 111 pp).
* Los indios waraos y su cancionero. Historia, relixión e alma lírica. (Madrid, 1964, XX-594pp).
* Guarao A-Ribu, literatura de los indios waraos, (Caracas, 1969, 304pp).

## Referències

* ↑ Del país profundo: El misionero Basilio Barral en el delta del Orinoco (I), per Benito Irrady

## Enllaços externs

* (gallec) Biografia de Basilio de Barral
# Microsoft Academic Search

Microsoft Academic Search va ser un projecte de recerca i un motor de cerca acadèmic retirat el 2012. Es va rellançar el 2016 com a Microsoft Academic.

## Història

Microsoft va llançar una eina de cerca anomenada Windows Live Academic Search el 2006 per competir directament amb Google Scholar. Es va anomenar Live Search Academic després del seu primer any i després es va suspendre dos anys després. El 2009, Microsoft Research Àsia Group va llançar una eina beta anomenada Lliura el 2009, que tenia com a objectiu la investigació d'algorismes en la cerca vertical a nivell d'objecte, Research News: l'objectiu de cerca obté un enfocament mineria de dades, vinculació d'entitats i visualització de dades. Balança va ser redirigit al servei MAS el 2011 i contenia 27,2 milions de registres de llibres, articles de conferències i revistes.
Encara que en gran part funcional, el servei no estava destinat a ser un lloc web de producció i va deixar de desenvolupar-se, com es pretenia originalment quan es van complir els objectius de recerca del projecte. El servei va deixar d'actualitzar-se el 2012., El fet que aquesta disminució no s'hagi informat anteriorment va indicar als autors que el servei va ser ignorat en gran manera per acadèmics i bibliometristes per igual.
Al juliol de 2014, Microsoft Research va anunciar que Microsoft Academic estava evolucionant d'un projecte de recerca a un servei de producció i s'integraria amb el motor de cerca insígnia de Microsoft, Bing, i el vostre servei d'assistent personal, Cortana. "En fer créixer Microsoft Academic Search d'un esforç de recerca a la producció", diu Kuansan de Microsoft Research Wang, "el nostre objectiu és fer de Cortana amb tecnologia Bing el millor assistent de recerca personal pels nostres usuaris".

## Vegeu també

* Google Acadèmic

## Referències

* ↑ «Els pros i contres de Microsoft Academic Search des d'una perspectiva bibliomètrica». Online Information Review, 35, 2011, pàg. 983–997. DOI: 10.1108/14684521111210788.
* ↑ «emerald.com/insight/content/doi/10.1108/OIR-07-2014-0169/full/html Evidències empíriques en motors de cerca basats en cites: Microsoft Academic Search ha mort?». Revisió d'informació en línia, 38, 2014, pàg. 936. arXiv: 1404.7045. DOI: 10.1108/OIR-07-2014-0169. ISSN: 1468-4527.

## Enllaços externs

* Microsoft Academic Search Arxivat 2014-08-03 a Wayback Machine.
* Descripció del projecte al lloc web de Microsoft Research
* Conjunt de dades de Microsoft Academic Search a Azure Marketplace
# RabbitMQ

RabbitMQ és un agent de missatges o broker de codi obert que implementa el protocol AMQP (acrònim d'Advanced Message Queuing Protocol). El servidor RabbitMQ està escrit amb el llenguatge de programació Erlang i construït amb l'entorn Open Telecom Platform. Les biblioteques RabbitMQ són disponibles per a la majoria de llenguatges de programació. RabbitMQ va ser creat per Rabbit Technologies Ltd. El 2010 aquesta companyia va ser adquirida per SpringSource, una divisió de VMware.

## Parts

El projecte RabbitMQ consta de diferents parts:
* El servidor d'intercanvi RabbitMQ.
* Passarel·les per als protocols HTTP, XMPP i STOMP.
* Biblioteques de clients per a Java i el framework .NET. (Biblioteques similars per a d'altres llenguatges també es troben disponibles).
* El plugin Shovel (pala) que s'encarrega de copiar (replicar) missatges des d'un corredor de missatges a d'altres.

## Exemple

Aquesta secció presenta una mostra de programa escrita en Python per a enviar i rebre missatges emprant una cua :

### Enviar

El següent codi estableix una connexió, assegura que la cua del recipient existeix, llavors envia un missatge i finalment tanca la connexió :

### Rebre

Igualment, el següent codi rep missatges de la cua i els visualitza a la pantalla :

## Vegeu també

* Agent de missatges
* Altres brokers : Apache ActiveMQ, Mosquitto, HornetQ

## Referències

* ↑ «RabbitMQ - Messaging that just works» (en anglès). https://www.rabbitmq.com.+[Consulta: 28 juny 2017].
* ↑ «Part 1: RabbitMQ for beginners - What is RabbitMQ? - CloudAMQP» (en anglès). https://www.cloudamqp.com.+[Consulta: 28 juny 2017].
* ↑ «Messaging with RabbitMQ» (en anglès). https://spring.io.+[Consulta: 28 juny 2017].
# Sven El Salvatge

Sven El Salvatge (títol original en alemany, Der wilde Sven) és un telefilm alemany de Jochen Alexander Freydank del 2015. És el segon episodi de la sèrie de pel·lícules de ficció criminal d'ARD Més enllà del Nord amb els actors Hinnerk Schönemann i Henny Reents en els papers principals. S'ha doblat al valencià per a À Punt, que va emetre'l per primer cop el 14 d'abril de 2024.
El rodatge va tenir lloc del 12 de febrer al 13 de març de 2015 a la península de Priwall, a Fehmarn i a Hamburg.
La primera emissió el 22 d'octubre de 2015 a Erste va assolir 4,68 milions d'espectadors i una quota de pantalla del 14,7 %. Quan es va repetir el 27 de desembre de 2016, les xifres van arribar a 5,18 milions d'espectadors (15,3 % de quota).

## Referències

* 1 2 Rainer Tittelbach: Schönemann, Reents, Lohse, Schmidt, Freydank. Tücken des horizontalen Erzählens Filmkritik bei tittelbach.tv, abgerufen am 6. März 2017.
* ↑ Oliver Jungen: Diese Wikingersage geht auf kein Kuhfell bei faz.net, abgerufen am 6. März 2017.
* ↑ «À Punt - Programació». [Consulta: 13 abril 2024].
* ↑ «Nord bei Nordwest - Der wilde Sven». crew united. [Consulta: 13 abril 2024].
# Isa Briones

Isabella Camille Briones (17 de gener de 1999) és una actriu estatunidenca nascuda al Regne Unit.

## Inicis

Isa Briones va néixer a Londres, filla de Jon Jon Briones i Megan Johnson. El seu pare i el seu germà petit, Teo, són actors. Isa Briones té ascendència filipina, irlandesa i sueca. Briones va treballar com a model a la ciutat de Nova York, a l'edat de tres anys. El 2006, la seva família es va traslladar a Los Angeles. Briones va assistir a la Millikan Middle School i a la Los Angeles County High for the Arts, on es va graduar al març de 2017.

## Carrera com a actriu

Des del 2008, Briones ha treballat com a actriu. Aquell any, va tenir un paper principal al curtmetratge Persuasion i al llargmetratge Brown Soup Thing. També ha participat en obres de teatre i va rebre un Premi Ovation el 2018 per la seva actuació com a Natalie al musical Next to Normal.
Briones té actualment un dels papers protagonistes a la sèrie Star Trek: Picard en el paper de les bessones Dahj i Soji Asher.

## Filmografia

| Any | Títol | Paper | Notes |
| 2018 | The Assassination of Gianni Versace: American Crime Story | Elena Cunanan | També hi actua Jon Jon Briones, el seu pare. |
| 2020 | Star Trek: Picard | Dahj, Soji Asher | |

## Referències

* ↑ Megan. In: brionestalent.com. Consultat gener 20, 2020.
* ↑ «Fil-Am actress Isa Briones plays key role in new TV series Star Trek Picard». www.msn.com. [Consulta: 23 gener 2020].
* ↑ https://www.hollywoodreporter.com/rambling-reporter/isa-briones-star-trek-picards-progressive-asian-american-representation-1272115
* ↑ «Resume | Isa Briones» (en anglès). isabriones. Arxivat de l'original el 26 de gener 2020. [Consulta: 23 gener 2020].
* ↑ Walter Ang: Fil-Am actresses reap Ovation Awards in Los Angeles. In: inquirer.net. febrer 9, 2018. Consultat gener 20, 2020.
# Chelaethiops congicus

Chelaethiops congicus és una espècie de peix cipriniforme de la família dels ciprínids.

## Morfologia

Els mascles poden assolir els 11 cm de longitud total.

## Distribució geogràfica

Es troba a Àfrica: riu Congo i llac Tanganyika.

## Referències

* 1 2 FishBase (anglès)
* ↑ Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Juris Hartmanis

Juris Hartmanis (Riga, 5 de juliol de 1928 - 29 de juliol de 2022) és un important informàtic i teòric de la computació que, juntament amb Richard E. Stearns, va rebre el premi Turing de l'ACM de 1993 "com a reconeixement pel seu article pioner que va establir els fonaments del camp de la teoria de complexitat computacional".
Hartmanis va néixer a Letònia. Era fill de Mārtiņš Hartmanis, general de l'exèrcit letó. Després de l'ocupació soviètica de Letònia el 1940, Mārtiņš Hartmanis fou arrestat i va morir a la presó. Cap al final de la Segona Guerra Mundial, la dona i els fills de Mārtiņš Hartmanis van marxar de Letònia com a refugiats, preocupats per la seva seguretat si la Unió Soviètica recuperava Letònia.
Primer van anar a Alemanya, on Juris Hartmanis va estudiar l'equivalent d'un màster en Física a la Universitat de Marburg. Després va anar als Estats Units, on va rebre un màster en Matemàtica Aplicada a la Universitat de Kansas City (ara coneguda com a Universitat de Missouri-Kansas City) el 1951 i un doctorat en matemàtiques a Caltech dirigit per Robert Dilworth el 1955.
Després de fer de professor a Cornell University i Ohio State University, Hartmanis va entrar al Laboratori de Recerca de General Electric el 1958. Mentre era a General Electric, va desenvolupar molts principis de la teoria de complexitat computacional. El 1965, va passar a ser professor a Cornell. Allà, fou un dels fundadors i primer director del departament d'informàtica (que va ser un dels primers del món). Hartmanis és Fellow de l'ACM i de l'American Mathematical Society i membre de les Acadèmies Nacionals d'Enginyeria i de Ciències dels Estats Units.
És conegut sobretot pel seu article amb Richard Stearns, que li va valdre el premi Turing, on va introduir les classes de complexitat temporal TIME (f(n)) i va demostrar el teorema de jerarquia temporal. Un altre article de Hartmanis de 1977, amb Leonard Berman, va introduir la conjectura de Berman-Hartmanis, que encara no s'ha resolt, i que diu que tots els llenguatges NP-complets són isomorfs en temps polinòmic.

## Publicacions principals

* Berman, L.; Hartmanis, J. «On isomorphisms and density of NP and other complete sets». SIAM Journal on Computing, 6, 2, 1977, pàg. 305–322. DOI: 10.1137/0206023..
* Hartmanis, J.; Stearns, R. E. «On the computational complexity of algorithms». Transactions of the American Mathematical Society, 117, 1965, pàg. 285–306. DOI: 10.2307/1994208. JSTOR: 1994208..

## Referències

* ↑ En les llengües bàltiques, els noms propis no són constants sinó que tenen diferents formes gramaticals. Hartmanis és en realitat Hartman-is, on Hartman és l'arrel del nom propi, mentre que el sufix -is indica una forma masculina gramatical en letó. De manera similar, per exemple, el filòsof Kant es coneix com a Kantas en lituà.
* ↑ List of Fellows of the American Mathematical Society, retrieved 2013-01-19.
* ↑ National Academy of Sciences Members and Foreign Associates Elected, National Academy of Sciences, April 30, 2013.

## Enllaços externs

* Biografia de Hartmanis a Cornell
* Juris Hartmanis al Mathematics Genealogy Project.
# Mayumi Omatsu

Mayumi Omatsu (大松 真由美, 12 de juliol de 1970) és una exfutbolista japonesa.

## Selecció del Japó

Va debutar amb la selecció del Japó el 1997. Va disputar 12 partits amb la selecció del Japó. Ha disputat Copa del Món de 1999.

## Estadístiques

Selecció del Japó :
| Anys | Partits | Gols |
| 1997 | 6 | 1 |
| 1998 | 5 | 0 |
| 1999 | 1 | 0 |
| Total | 12 | 1 |

## Referències

* ↑ Japan Football Association(japonès)

## Enllaços externs

* Mayumi Omatsu, Fitxa a Soccerway